อยากสอบถามว่านับลูกดิ้นถูกไหมคะ ถ้าดิ้นรัวๆ​ นับเป็น1ครั้ง​ หยุดไปซัก30วิ​ ดิ้นรัวๆอีก​ นับเป็น1ครั้งสะอึกไม่นับ​ แบบนี้ถูกไหมคะ
สวัสดีค่ะ การนับลูกดิ้นนั้นมักจะใช้ในอายุครรภ์ที่เกิน 28 สัปดาห์ไปแล้ว โดยให้นับ 3 เวลาหลังการทานอาหารเช้า กลางวัน และเย็น โดยนับตั้งแต่ทานอาหารเสร็จจนครบ 1 ชั่วโมง ถ้าดิ้นรวมกันหลังอาหาร 3 มื้อได้มากกว่า 10 ครั้ง ถือว่าจำนวนการดิ้นปกติ หรืออาจลองนับว่าลูกดิ้นรวมกัน 10 ครั้งไม่เกินภายในเวลา 4 ชั่วโมงก็ได้เช่นกันการนับดังกล่าวมา ถ้าดิ้นรัวๆติดต่อกันหลายๆครั้งแล้วหยุด อาจจะนับเป็นครั้งเดียวดังที่กล่าวมาโดยควรนับและบันทึกการดิ้นของทารกแต่ละครั้งลงตารางคือจดบันทึกไว้ การนับการดิ้นของทารกแต่ละครั้งให้บันทึกไว้จนครบ 10 ครั้ง ถ้าครบ 12 ชั่วโมง แล้วทารกดิ้นไม่ถึง 10 ครั้ง ควรรีบไปพบแพทย์